भगदड़ के दौरान कुछ मतपत्र मतदान केंद्र के बाहर गिर गए, जिन्हें कब्जे में ले लिया गया। उधर, बिलग्राम चुंगी स्थित कृषि प्रसार भवन मतदान केंद्र पर फर्जी मतदान को लेकर सभासद प्रत्याशी आपस में भिड़ गए। एक सभासद प्रत्याशी के फर्जी मतदान कराने पर 12 अन्य प्रत्याशियों ने उसकी पिटाई कर दी। प्रत्याशी की पिटाई की जानकारी पर उसके समर्थक लाठी-डंडा लेकर दौड़े, तो बवाल होने लगा। सूचना पर शहर कोतवाल व एसओ बघौली धर्मराज उपाध्याय मौके पर पहुंचे और बवालियों को खदेड़ा। दोपहर एक बजे हुई घटना के बाद शाम तक शांति पूर्वक मतदान चलता रहा।